Във връзка с постъпило уведомление с вх. ОВОС-2107/12.11.2020г., допълнителна информация с Вх.№ ОВОС-2107-13/23.03.2021г. и становище на Басейнова Дирекция ИБР Пловдив с изх. № ПУ-01-1046(6)/05.04.2021г. за инвестиционно предложение(ИП): Летище Граф Игнатиево – изграждане на нова и модернизация на съществуваща инфраструктура, с възложител: МИНИСТЕРСТВО НА ОТБРАНАТА НА РЕПУБЛИКА БЪЛГАРИЯ и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. На основание чл. 4а от Наредбата за условията и реда за извършване на оценка на въздействието върху околната среда /Наредба за ОВОС/ с писмо изх. № ОВОС–2107-14/26.03.2021г. уведомлението и допълнителната информация са изпратени на БД ИБР Пловдив с молба за становище съгласно чл.155, ал.1, т.23 от Закона за водите, относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения. Със становище на БД ИБР Пловдив изх. № ПУ-01-1046(6)/05.04.2021г. предвид определението на чл.93, ал.9, т.3 от Закона за опазване на околната среда БД ИБР **изискват извършването на процедура по ОВОС за Вашето ИП.**
2. В тази връзка на основание чл. 5 ал.1, т.7 от Наредбата за ОВОС е необходимо да предприемете действия по провеждане на процедурата по ОВОС в това число:

• Изработване на задание за обхват и съдържание на доклада по ОВОС по реда на чл. 10 от Наредбата за условията и реда за извършване на оценка на въздействието върху околната среда (Наредба за ОВОС).

• Провеждане на консултации по заданието с Регионална здравна инспекция – Пловдив (РЗИ Пловдив), Басейнова дирекция Източнобеломорски район гр. Пловдив (БД ИБР-Пловдив), РИОСВ Пловдив, други специализирани ведомства и засегната общественост.

• Изготвяне на Доклад за ОВОС от колектив от експерти с ръководител, при спазване изискванията на чл. 83 от ЗООС. Докладът се изработва въз основа на заданието за обхват и съдържание на ОВОС, при спазване изискванията на чл. 96 от ЗООС.

• За оценяване качеството на доклада за ОВОС възложителят внася искане за издаване на решение по ОВОС по образец съгласно приложение № 8, към което представя по един екземпляр от доклада по чл. 12 от Наредбата за ОВОС и приложенията му на хартиен и на електронен носител и копие от документ за платена такса. Възложителят е длъжен да осигури еднаквост на съдържанието в документацията, на хартиения и на електронния носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Местоположение на ИП спрямо елементите на Националната екологична мрежа:

ПИ 78171.75.4 и част от ПИ 78171.75.5, 78171.75.3, 78171.75.2 по КККР на с. Царимир, общ. Съединение, ПИ 17806.1.101 и част от ПИ 17806.1.100 и ПИ 17806.1.1 по КККР на с. Граф Игнатиево, общ. Марица попадат в границите на защитена зона BG 0000444 „Река Пясъчник” за опазване на природните местообитания и на дивата флора и фауна, приета от МС с Решение № 122/02.03.2007 г.

ПИ 78171.72.3, 78171.74.75 по КККР на с. Царимир и ПИ 46944.24.21 по КККР на с. Малък Чардак, общ. Съединение не попадат в границите на защитени зони.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

Имотите, предмет на инвестиционното предложение не попадат в границите на защитени територии, съгласно Закона за защитените територии.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му има вероятност да окаже значително отрицателно въздействие върху природни местообитания, популации и местообитания на видове, предмет на опазване в защитена зона BG 0000444 „Река Пясъчник”

 М О Т И В И

1. Предвидените строително-монтажни работи по изграждане на нови и ремонт на съществуващите сгради и съоръжения в обхвата на „Летище Граф Игнатиево“ има вероятност да доведат до увреждане и/или унищожаване на природни местообитания и местообитанията и видовете, предмет на опазване в защитена зона BG 0000444 „Река Пясъчник”.

2. Предвид характера на инвестиционното предложение е възможна промяна на видовия състав, числеността и плътността на популациите на видовете, предмет на опазване в защитената зона, което да доведе до трайни негативни изменения в природни местообитания и местообитания на видовете животни (гнездови, хранителни, ловни, места за почивка), предмет на опазване в защитената зона и до фрагментация спрямо първоначалното им състояние.

3. По време на ремонтните дейности на подземните съоръжения за горива, както и водопроводната и канализационна системи и другите съоръжения в обхвата на инвестиционното предложение са възможни емисии на вредни и опасни вещества в подземните, повърхностните води и атмосферния въздух, във вид и количества, които има вероятност да окажат значително отрицателно въздействие върху растителните и животинските видове, предмет на опазване в границите на засегнатата защитена зона.

4. Времетраенето и мащаба на предвидените дейности е възможно да доведат до поява на трайно безпокойство на животинските видове, предмет на опазване в защитената зона, което има вероятност да доведе до намаляване на благоприятното им природозащитно състояние.

5. В границите на защитена зона BG 0000444 „Река Пясъчник” има редица други реализирани и предстоящи за осъществяване инвестиционни предложения, които във взаимодействие с настоящето инвестиционно предложение има вероятност да доведат до необратими и неблагоприятни кумулативни въздействия върху защитената зона и нейните елементи.

**На основание гореизложеното, следва да се извърши оценка за степента на въздействие** на инвестиционно предложение “Летище Граф Игнатиево - изграждане на нова и модернизация на съществуващата инфраструктура.

Съгласно чл. 34 ал.1 от Наредбата по ОС, в доклада по ОВОС**, като отделно приложение, следва да се включи** оценка за степента на въздействие на инвестиционното предложение върху защитена зона BG 0000444 „Река Пясъчник”.

Оценката се представя под форма на доклад (в един екземпляр на хартиен и в два екземпляра на електронен носител), изготвен съгласно изискванията на чл.23 ал. 2 от раздел ІV на Наредбата по ОС, съобразно критериите на чл. 22 от същата наредба, като бъдат използвани количествени оценки за очакваните загуби и/или влошаване състоянието на местообитанията (по площ) и видовете (по численост и плътност на популациите), предмет на опазване в защитената зона, разгледани в контекста на представителността на местообитанията и/или видовете в зоната и в мрежата като цяло.

Оценката за степента на въздействие на инвестиционното предложение върху защитените зони, да бъде възложена на колектив от експерти отговарящи на изискванията на чл.9, ал.1 от Наредбата по ОС.

Предвид разпоредбите на чл.20, ал. 4 от Наредба за ОС, Ви уведомяваме, че на електронен адрес http://natura2000.moew.government.bg е публикувана актуална документация и информация относно предмета и целите на опазване на засегнатата защитена зона, която следва да бъде използвана при оценката за степента на въздействие на инвестиционното предложение върху защитената зона.

Копие на писмото е изпратено до Община Марица, Кметство с. Граф Игнатиево, Община Съединение, Кметство с. Царимир и БД ИБР-Пловдив

Отговорено от РИОСВ-Пловдив на 26.04.2021г.